Liikenne- ja viestintäministeriö

Tieto-osasto/Turvallisuusyksikkö

Eteläesplanadi 16

PL 31

00023 Valtioneuvosto

Lausuntopyyntönne LVM/443/04/2018 22.10.2018

**Euroopan komission ehdotuksesta luopua vuodenajoittaisesta kellonajan siirrosta**

Jos Suomi luopuu kellonajan siirroista yksipuolisesti, se ei ole hyväksi Suomelle. Jo nyt siirtyminen eri päivinä kuin Yhdysvallat aiheuttaa sekaannuksia (puhelin)neuvotteluajoissa yms.. Yhdessä muun Euroopan kanssa muutos olisi hyvä.

Se mikä ”aika” Suomen tulisi valita onkin Suomen vientitoiminnan kannalta haastavampi. ”Pysyvä kesäaika” (GMT +3) kaventaa Suomen aikaeroa itä-markkinoiden suuntaan (Aasia, Intia, Venäjä erityisesti), mikä helpottaa yhteydenpitoa siihen suuntaan. Mutta samalla se vaikeuttaa yhteydenpitoa länsi-markkinoille (lähinnä Latinalainen-Amerikka. Sekä Yhdysvaltoihin ja Kanadaan heidän talviaikana, jos he eivät siirry myös pysyvään kesäaikaan). Tärkeintä Suomelle kaupan kannalta on kuitenkin pysyä lähellä Keski-Euroopan aikaa tai olla samassa ajassa sen kanssa, koska suurin osa vientitoiminnan kommunikaatiosta kohdistuu juuri lähimarkkinoille.

Jos muu Eurooppa siirtyy pysyvään ”talviaikaan” niin, silloin Suomen tulisi seurata samaa käytäntöä. Jos Eurooppa siirtyy pysyvään ”kesäaikaan”, olisi Suomella jopa mahdollisuus samaan aikavyöhykkeeseen Keski-Euroopan kanssa pysymällä ”talviajassa”.

Business Finland Oy

Risto Vuohelainen   
Executive Vice President